kardosdrur/scandi-wiki huggingface dataset:
Kayah-regionen

Kayah-regionen (Karenni-staten) er den mindste administrative underafdeling i den østlige del af staten Myanmar. Regionen grænser mod nord til Shan-regionen, mod sydvest til Kayin-regionen og mod øst til Thailands Mae Hong Son-provins. Området er tropisk og dækker et areal på 11.730 km². Hovedstaden hedder Loikaw og befolkningstallet var i 2002 på 293.000, i henhold til "4th Asia and Pacific Regional Conference on Universal Birth Registration" . Det giver en befolkningstæthed på ca. 25. Hovedsageligt etniske kayah-folk.

Etnografiske grupper 

Etnografer mener at der er syv – muligvis hele 10 etniske folk med oprindelse i Kayah-regionen. Hertil kommer en del shan-folk i det nordlige samt nogle pa-o-folk i de omgivende 'bjerge'.

Etnografien i området er ret kompliceret.
Den omtrentlige fordeling af befolkningsgrupper ser således ud:
 Kayah (ca. 56 %)
 Bamar (ca. 18 %)
 Shan (ca. 17 %)
 Karen (ca. 6 %)
 Blandede og andre (ca. 5 %)

Etnografiske sprogforskere skelner mellem disse sprogstammer i Kayah-regionen:
 Karenni (Red Karen, Kayah)
 Padaung (Kayan)
 Bwe
 Geba (White Karen)
 Manumanaw
 Yantale
 Zayein (Lahta)
 Geko
 Yinbaw
 Paku

Noter 

Burma
Regioner
Kaskoforsikring

En kaskoforsikring er en forsikring der omfatter et skib med tilbehør, men som ikke omfatter skibets ladning (lastet gods).

Kaskoforsikring bruges også om forsikring af en bil uden passagerer.

Forsikring
Varmeregulering

 

Varmeregulering er indenfor zoologi en organismes evne til, at holde sin kropstemperatur inden for visse grænser, selv når den omgivende temperatur er meget forskellig fra kroppens. Varmeregulering ses hos pattedyr, fugle og til dels hos vekselvarme dyr. Reguleringen kan ses som er et aspekt af homøostase: en dynamisk tilstand af stabilitet mellem kroppens indre og ydre miljø. Studiet af sådanne processer i zoologi kaldes økofysiologi eller fysiologisk økologi.

En konstant legemstemperatur forudsætter, at varmetilførslen er lig med varmetabet. At have en konstant legemstemperatur gør dyrene uafhængige af omgivelsernes temperatur. Dette kaldes også at være varmblodet eller ensvarme.

Legemstemperaturen reguleres af tre dele: en receptordel, en effektordel samt et koordinerende center. Receptordelen består af termoreceptorer, som registrerer kroppens udvendige (huden) og indvendige temperaturer, hvor de varme temperaturer registreres af varmereceptorer, og de kolde temperaturer registreres af kuldereceptorer. Disse receptorer sender signaler til hjernens hypothalamus, som har til opgave at regulere kroppens temperatur. Nervecellerne i termoreguleringscentret sammenligner de informationer, der modtages fra receptorerne, med en indre standard, der hos mennesket er 37 °C.

Hvis kroppen ikke er i stand til at opretholde en normal temperatur, og den stiger betydeligt over det normale, opstår en tilstand, der kaldes hypertermi (se Hedeslag). Den modsatte tilstand, når kropstemperaturen falder under det normale niveau, kaldes hypotermi.

Ved for lav temperatur 
Hvis temperaturen bliver for lav, kan centret sende nerveimpulser ud til ringmuskulaturen i hudens arterioler, som trækker sig sammen. Dermed mindskes blodgennemstrømningen gennem huden, hvilket mindsker varmeafgivelsen til omgivelserne.

Hypothalamus vil også øge aktiviteten i skeletmuskulaturen, hvilket fører til kulderystelser. Musklernes sammentrækninger vil på få sekunder få kroppens varmeproduktion til at stige til det firedobbelte.

Endelig vil tilpasningen til kulden føre til påvirkning af sekretionen af thyroxin, som sætter stofskiftet i vejret – derved også varmeproduktionen.

Ved for høj temperatur 
Hvis temperaturen bliver for høj, kan hypothalamus sende nerveimpulser ud til ringmuskulaturen i hudens arterioler, som derved slapper af. Dermed åbner ateriolerne sig (huden bliver rød). Dette medfører en større varmeafgivelse til omgivelserne.

Samtidig vil svedproduktionen stige, hvis den indre kropstemperatur stiger blot 1 grad. Når sveden fordamper, fjernes varmen fra hudens overflade.

Skeletmuskulaturen slapper også mere af i varme omgivelser, hvilket også mindsker varmeproduktionen.

Feber 
Se hovedartikel: Feber
Feber optræder som en stigning i legemstemperaturen. Bakterier og vira får hvide blodlegemer til at udskille stoffer i blodet, som virker som pyrogener. Disse stoffer ændrer indstillingen for den indre standard til fx 40 grader, hvorefter kroppen vil regulere sig selv via de førnævnte mekanismer, således at den indre temperatur bliver 40 grader.

Se også 
 Allens regel - om kroppens former og proportioner for varmblodede dyrearter

Noter 

Fysiologi
Michele Guarini

Michele Guarini er tidligere professionel cheftræner for fodboldklubberne Ølstykke Fodbold Club og Fremad Amager. Han er født på Rigshospitalet, men sit sydlandsk klingende navn har han fået fra sin italienske far. Michele Guarini er uddannet elitetræner, og har desuden en universitetsuddannelse og en uddannelse som finmekaniker. Udover opgaverne som fodboldtræner er Guarini selvstændig erhvervsdrivende som konsulent og restauratør.

Trænerkarriere 
Michele Guarini stod han i spidsen for Vanløses divisionshold i 1983, hvor han indskrev sig i historien som den hidtil yngste divisionstræner i Danmark. På holdet spillede tidligere landspillere som brødrene Jan og Bjarne Pettersson og senere KB anfører Fernando Olsen. Senere blev han cheftræner Frederiksberg Boldklubs kvindehold, som han førte op i den bedste kvindelige række på fem-seks år. 

I september 2001 blev han ansat som direktør i 2. divisionsklubben Fremad Amager. Han overtog 1. januar 2002 jobbet som manager og cheftræner. Under Guarini rykkede klubben op i 1. divistion. I 2004 blev han udskriftet med Benny Johansen, der få uger tidligere havde stået i spidsen for Ølstykke FC. Michele Guarini valgte i oktober samme år at fortsatte karrieren som cheftræner for netop Ølstykke FC. Denne trænergerning varede 1½ år, da Ølstykke Fodbold A/S ikke valgte at forlænge hans kontrakt, der udløb 30. juni 2006.

 1982-1984: Assistent for Vanløse IFs divisionshold og en kort periode cheftræner grundet en trænerfyrring.
 1995-2001: Træner for Frederiksberg Boldklubs kvindehold, bl.a. den bedste kvindelige række
 2001-2004: Cheftræner i Boldklubben Fremad Amager, 2. division og 1. division
 2004-2006: Cheftræner i Ølstykke FC, 1. division
 2012-2015: Sportschef B93

Fodboldtrænere fra Danmark
Tjek fødselsår
Personer fra København
Restauratører fra Danmark
Discordianisme

Discordianisme er en moderne kaosbaseret religion, grundlagt i 1958 eller 1959. Discordianismen er blevet beskrevet som en omstændelig vittighed forklædt som en religion og en religion forklædt som en omstændelig vittighed. Nogle discordianere har hævdet at det er "en religion forklædt som en vittighed forklædt som en religion" (eller "en vittighed forklædt som en religion forklædt som en vittighed forklædt som ...).

Discordianismen kan betragtes som en afvisning af reduktionisme og dualisme, endda af falsificerbarhed — et koncept ikke ulig postmodernismen eller visse træk i matematikkens filosofi. Hvor de fleste religioner hylder harmoni og orden i universet, kan discordianismen ses som anerkendelsen af at disharmoni og kaos også er aspekter af virkeligheden.

Discordianismens hovedværk er Principia Discordia, og i det omfang, der overhovedet finder gudsdyrkelse sted i discordianismen, er Eris den centrale gudinde.

Et ofte brugt discordiansk symbol er "Sacred Chao" (Chao udtales som "cow"), der ligner yin og yang, men inkorporerer en femkant (alluderer bl.a. til Pentagon) og et gyldent æble med påskriften καλλίστί – "til den smukkeste".

Religioner
Visby-linserne

Visby-linserne er linser af bjergkrystal som er blevet fundet i en Gotlandsk vikingegrav fra 900-tallet.

Nogle af linserne var sølvindfattede og formodes at være blevet båret som smykker, men andre virker ikke at have været indfattede på denne måde. De kan have været anvendt som forstørrelsesglas, som brændglas eller i et teleskop.

Linserne er blevet undersøgt ved universitetet i Aalen (Tyskland) og Kungliga Tekniska Högskolan i Stockholm med henblik på den optiske kvalitet og forstørrelsesgrad. Linserne viste sig at have meget stor brydning. Selv slibningen var bemærkelsesværdig eksakt, næsten ligeså god som moderne professionel optik, og væsentligt bedre end dagens brilleglas.

Diameter: 50 millimeter
Brændvidde: 22 – 35 millimeter
Opløsning: 25-30 mikrometer

Kilder/Referencer

Eksterne henvisninger 
5 April, 2000, BBC News: Did the Vikings make a telescope? Citat: "...Dr Olaf Schmidt..."I was excited, of course. The polish of some of the lenses was almost perfect. The second thing that caught our eye was that their imaging was very good."...The lenses passed a series of tests almost as well as modern optics...According to the researchers, it is clear that the craftsmen who figured the lenses knew more about applied optics than did the scientists of the time..."
17. apr 2000, ing.dk: Vikingerne brugte teleskoper

Optiske linser
Oldsager fra Vikingetiden
Arkæologiske fund fra Sverige
Dobbeltalbum

Et dobbeltalbum er betegnelsen for et sammenhængende sæt af to album. Betegnelsen bruges især om lp-plader og cd 'er.

Historie 
Begrundelsen for at udgive dobbeltalbum var oprindeligt, at man havde mere materiale, end der var plads til på et enkelt album. Lp'erne havde således højst plads til ca. 30 minutter på hver side. Det første dobbeltalbum udkom i 1950 og var Benny Goodman Live at Carnegie Hall (som var optaget tilbage i 1938), og her havde man således meget mere end en times optagelser, hvorfor løsningen var at udgive to selvstændige lp'er i ét pladeomslag. 

I midten af 1960'erne begyndte nogle af de betydningsfulde navne på rockscenen, så som Bob Dylan, Beatles og The Mothers of Invention at lave dobbeltalbum, og begrebet blev derfor snart mere udbredt. Nogle af kunstnerne havde en ide med at udgive musikken på et dobbeltalbum – det gjaldt for eksempel The Who, der i starten af 1970'erne udgav to rockmusicals, hvor musikken udgjorde et sammenhængende forløb. 

Mange dobbeltalbum er imidlertid live-optagelser, hvor man – i lighed med Benny Goodman-eksemplet – gerne ville udsende en hel koncert. En anden variant er opsamlingsalbums, hvor de største succeser for en kunstner fylder mere end ét album.

Hvis et sæt består af tre plader, kan det betegnes som et tripelalbum eller som et bokssæt, der også bruges om sæt bestående af mere end tre album.

Kendte dobbeltalbum 
De følgende er alle dobbeltlp’er, med mindre andet er angivet.

Studiealbum 
 2Pac: All Eyez on Me
 Beatles: The White Album
 The Clash: London Calling
 Cream: Wheels of Fire
 Derek and the Dominos: Layla and Other Assorted Love Songs
 Bob Dylan: Blonde on Blonde (det første rock-dobbeltalbum)
 Frankie Goes To Hollywood: Welcome to the Pleasuredome
 Jimi Hendrix: Electric Ladyland
 Michael Jackson: HIStory
 Elton John: Goodbye Yellow Brick Road
 Outkast: Speakerboxxx/The Love Below (dobbelt-cd)
 Pink Floyd: Ummagumma
 Pink Floyd: The Wall
 Prince: 1999
 Rolling Stones: Exile on Main St.
 Carlos Santana: The Swing of Delight
 Bruce Springsteen: The River
 Talking Heads: The Name of This Band Is Talking Heads
 U2: Rattle and Hum
 The Who: Tommy
 Stevie Wonder: Songs in the Key of Life (dobbelt-lp + 7")
 Frank Zappa & The Mothers of Invention: Freak Out! Frank Zappa and the Mothers of Invention: Sheik Yerbouti Livealbum 
 Allman Brothers Band: Live at Fillmore East Beach Boys: The Beach Boys in Concert David Bowie: David Live Creedence Clearwater Revival: Live in Europe Deep Purple: Made in Japan The Doors: Absolutely Live Bob Dylan: Bob Dylan at Budokan Grateful Dead: Live/Dead Janis Joplin: Joplin in Concert Kiss: Alive! Bob Marley: Babylon By Bus Queen: Live Killers Ramones: It's Alive Rolling Stones: Love You Live Simon and Garfunkel: The Concert in Central Park Velvet Underground: 1969: The Velvet Underground Live Neil Young and Crazy Horse: Live Rust Danske dobbeltalbum 
 Bifrost: Til en sigøjner Gasolin': Gasolin' - Live sådan''

Album
Geometrisk række

I matematikken er den geometriske række summen af tallene i en geometrisk følge:

Grundlæggende egenskaber 
Det er muligt at finde et simplere udtryk for denne sum ved at multiplicere begge sider i ovenstående ligning med , hvorved det fås, at

da rækken er teleskoperende. Omflytning resulterer i følgende bekvemme formel for en geometrisk række:

Bemærk: Hvis summen ikke begynder fra 0, men fra et højere tal, m, fås

Ved at differentiere summen med hensyn til r er et muligt at få formler på formen

Eksempelvis:

Uendelige geometriske rækker 
En uendelig geometrisk række er en uendelig række, hvor de på hinanden følgende led har samme forhold. En sådan række konvergerer hvis og kun hvis absolut værdien af det fælles forhold er mindre end 1 (|r|<1). Værdien kan da beregnes ved formlen for den endelige sum

eller, i tilfælde hvor rækken ikke begynder ved k = 0,

Begge gælder kun for |r| < 1. Den sidste formel er faktisk gyldig i enhver Banachalgebra, så længe normen af r er mindre end 1, og også i legemet af p-adiske tal, hvis |r|p < 1. Som det er tilfældet med den endelige sum, kan vi, da rækken konvergerer uniformt, differentiere og opnå formler for relaterede summer. Eksempelvis

Den formel gælder også kun for |r| < 1.

Komplekse tal 

Sumformlen for geometriske rækker gælder selv, hvis det fælles forhold er et komplekst tal. Dette faktum kan bruges sammen med Eulers formel til at udregne summerne af nogle ikke-trivielle geometriske rækker, såsom:

 .

Det er klart, at dette blot er differensen mellem to geometriske rækker. Herfra er det simpel formelanvendelse at nå frem til, at

 .

Matematisk analyse
Matematiske rækker
Amager (fodboldhold)

Amager er navnet på en ynglinge-overbygning (U-18) mellem en række fodboldklubber på Amager, København, som i 2007-sæsonen spiller i ungdomsrækken 3. division under Dansk Boldspil-Union.

Indtil 2005, var overbygningen F.S. Amager udelukkende et samarbejde mellem Boldklubben Fremad Amager, Boldklubben 1908 samt Dragør Boldklub, og repræsenterede de tre klubbers førstehold for ynglingespillere (U/18). I september 2005, med Arne Kindler fra Dragør Boldklub som initiativtager, valgte otte klubbers ungdomsafdelinger at organisere kræfterne i et forsøg på at samle talentudviklingen og gøre det mere attraktivt for de unge at blive på øen.

Med start fra 2006 blev elite-overbygningen et samarbejde mellem otte af øens fodboldklubber for deres mest talentfulde ynglingespillere (U-18). Deltagerne i det nye samarbejde, navngivet Amager, var fra starten Boldklubben Fremad Amager, Boldklubben 1908, Dragør Boldklub, Boldklubben Hekla, Kastrup Boldklub, Kløvermarkens FB, Sundby Boldklub og Tårnby Boldklub.

Dragør Boldklub meddelte imidlertidigt allerede i efteråret 2006, da de trak deres deltagelse i ynglingealliancen. Andre klubber fulgte efter, så holdet i 2007-sæsonen består af spillere fra Fremad Amager, Kastrup Boldklub og Boldklubben 1908. I dag omfatter alliancen også et U16 mandskab.

Sportslige resultater 
 [i/t] 3. division 2007
 [3] Ynglinge 2. division 2006 efterår, pulje 1
 [i/t] Ynglinge 3. division 2006 forår, pulje 1 (Vinder: 10-9-1-0)
 [i/t] Ynglinge 2. division 2003 efterår

Tidligere trænere 
 2006-2006: Gert Jensen
 2006-200x: Mikes Rigas
 200x-: Alex Andreasen

Tidligere fodboldklubber i Danmark
Fodboldklubber under DBU København
Fodboldhold
Spiro Agnew

Spiro Theodore Agnew (9. november 1918 – 17. september 1996) var en amerikansk politiker og USA's 39. vicepræsident 1969-73 under præsident Richard M. Nixon. Spiro Agnew valgte at træde tilbage som vicepræsident efter beskyldninger om skatteunddragelse i 1973, hvor han blev afløst på posten som vicepræsident af Gerald Ford. Agnew var guvernør i staten Maryland fra 1967-69. Han var oprindelig demokrat, men skiftede parti som følge af udbredt samarbejde med republikanske kolleger.

Spiro Agnew var Nixons vicepræsident under Watergate, men formodes ikke at have været involveret. Derimod har Spiro Agnew i sine erindringer fremsat hårde beskyldninger mod bl.a. præsident Nixon og general (og senere udenrigsminister) Alexander Haig om at presse ham meget hårdt til at acceptere beskyldningerne om skatteunddragelse og forsvinde stille ud af amerikansk politik.

Se også 
 Amerikanske vicepræsidenter

Eksterne henvisninger 

USA's vicepræsidenter
Personer fra Baltimore
Tonni Nielsen

Tonni "Numme" Nielsen (født 12. september 1949) er den nuværende professionelle fodboldstræner for Skjold Birkerød. I sin karriere som spiller, opnåede Tonni Nielsen 223 divisionskampe for Fremad Amager.

Spillerkarriere 

 ????-????: Boldklubben Fremad Amager

Trænerkarriere 
 1985-1988: Skovshoved Idrætsforening
 1989-1990: Skjold Birkerød
 1991-1995: Boldklubben Fremad Amager, 1. division og Superligaen
 1996 (1. januar – 17. december): Akademisk Boldklub, 1. division og Superligaen, fyret
 1998-1999: Holbæk B&I
 (2001): Skjold Birkerød, ?

Fodboldspillere fra Danmark
Fodboldtrænere fra Danmark
Fodboldtrænere for Akademisk Boldklub
Polar Music Prize

Polar Music Prize, også bare kaldet Polarpriset, er en international musikpris indstiftet af Stikkan Anderson i 1989. Navnet er taget fra Stikkan Andersons pladeselskab Polar Records. Prisen gives til enkeltpersoner, grupper eller institutioner.

Prisen, der også benævnes som musikkens Nobelpris, skal "gives for betydende indsatser indenfor musikken og/eller musiklivet, eller for indsatser som bedømmes, at kunne blive af stor betydning for musikken eller musiklivet, og skal kunne omhandle alle områder indenfor eller med tæt tilknytning til musikken."

Et udvalg ved Kungliga Musikaliska Akademien udvælger prismodtagerne, som regel en fra populærmusikken og en fra den klassiske musik. Prissummen er 1 million svenske kroner pr. modtager, og uddeles i Stockholm af kong Carl XVI Gustaf den 18. maj hvert år.

Fonden, der uddeler prisen, forvaltes af Stikkan Andersons børn Marie Ledin og Anders Anderson.

Prismodtagere 
 2018 – Metallica og Afghanistan National Institute of Music
 2017 – Sting og Wayne Shorter
 2016 – Max Martin og Cecilia Bartoli
 2015 – Emmylou Harris og Evelyn Glennie
 2014 – Chuck Berry og Peter Sellars
 2013 – Youssou N'Dour og Kaija Saariaho
 2012 – Yo-Yo Ma og Paul Simon
 2011 – Patti Smith og Kronos Quartet
 2010 – Björk og Ennio Morricone 
 2009 – Peter Gabriel og José Antonio Abreu 
 2008 – Pink Floyd og Renée Fleming 
 2007 – Steve Reich og Sonny Rollins 
 2006 – Led Zeppelin og Valerij Gergiev 
 2005 – Gilberto Gil og Dietrich Fischer-Dieskau
 2004 – B. B. King og György Ligeti
 2003 – Keith Jarrett
 2002 – Sofija Gubajdulina og Miriam Makeba
 2001 – Burt Bacharach, Robert Moog og Karlheinz Stockhausen
 2000 – Bob Dylan og Isaac Stern
 1999 – Stevie Wonder og Iannis Xenakis
 1998 – Ray Charles og Ravi Shankar
 1997 – Eric Ericson og Bruce Springsteen
 1996 – Pierre Boulez og Joni Mitchell
 1995 – Elton John og Mstislav Rostropovitj
 1994 – Quincy Jones og Nikolaus Harnoncourt
 1993 – Witold Lutoslawski og Dizzy Gillespie
 1992 – Paul McCartney og de baltiske stater (Estland, Letland og Litauen)

Kildehenvisning 
 Polar Music Prize – officiel hjemmeside

Musikpriser
Musik fra Sverige
Årets fodboldtræner i Danmark

Årets Træner er en hædersbevisning, som Dansk Fodbold-Træner Sammenslutning indstiftede i 1968. Den hed oprindeligt "Årets Pris" og skulle gives til en person (ikke nødvendigvis en træner), der havde gjort en indsats til gavn for dansk fodbold. I 1979 blev kriterierne for udvælgelsen og dermed også betegnelsen for den ændret til "Årets Top-Træner". Prisen bliver givet af Spillerforeningen.

Fra 2006 begyndte TV 2 i samarbejde med DBU at lave deres egen årets fodboldtrænertitel som en del af FodboldGalla 2006.

Årets træner i Danmark (1968-2019) 
 1968: Søren Thomsen
 1969: Ove Bonnesen
 1970: Arne Thorius
 1971: DFTSs Jyllands-Afdeling
 1972: Rudi Strittich, Danmarks fodboldlandshold
 1973: Henning Westergaard, Vanløse IF
 1974: Gunnar "Nu" Hansen
 1975: Richard Møller Nielsen, OB
 1976: Ingen uddeling
 1977: Rolf Hjernøe, IK Skovbakken
 1978: Jürgen Wähling, B 1909
 1979: Niels-Christian Holmstrøm, Kastrup Boldklub
 1980: Kurt Huusfeldt, Herfølge Boldklub
 1981: Ernst Netuka, Kolding IF
 1982: Jens Tang Olesen, Herning Fremad
 1983: Sepp Piontek, A-landsholdet
 1984: Poul Erik Bech, Vejle Boldklub
 1985: Ernst Netuka, Randers SK Freja
 1986: Jens Harmsen, AGF
 1987: Peter Rudbæk, AaB
 1988: Viggo Jensen, Silkeborg IF
 1989: Roald Poulsen, OB
 1990: Ole Mørch, Boldklubben Frem
 1991: Benny Johansen, Boldklubben 1903
 1992: Ingen uddeling
 1993: Ebbe Skovdahl, Brøndby IF
 1994: Bo Johansson, Silkeborg IF
 1995: Poul Erik Andreasen, AaB
 1996: Peter Rudbæk, AGF
 1997: Ole Fritsen, Vejle Boldklub
 1998: Benny Lennartsson, Lyngby FC
 1999: Poul Hansen, Lyngby FC
 2000: John "Faxe" Jensen, Herfølge Boldklub
 2001: Morten Olsen, A-landsholdet
 2002: Ove Pedersen, FC Midtjylland
 2003: Michael Laudrup, Brøndby IF
 2004: Hans Backe, FC København
 2005: Michael Laudrup, Brøndby IF
 2006: Kent Nielsen, AC Horsens
 2007: Ståle Solbakken, FC København
 2008: Erik Hamrén, AaB
 2009: Morten Olsen, A-landsholdet
 2010: Ove Christensen, Randers FC
 2011: Ståle Solbakken, FC København
 2012: Kasper Hjulmand, FC Nordsjælland
 2013: Jess Thorup, Esbjerg fB
 2014: Kent Nielsen, AaB
 2015: Jakob Michelsen, SønderjyskE
 2016: Ståle Solbakken, FC København
 2017: Kasper Hjulmand, FC Nordsjælland
 2018: Åge Hareide, A-landsholdet
 2019: Åge Hareide, A-landsholdet
 2020: Thomas Frank, Brentford F.C.
 2021: Kasper Hjulmand, A-landsholdet

Fodboldpriser
Flertydighed

Flertydighed er det fænomen, at et ord, symbol eller anden form for kommunikation kan forstås (tydes) på flere måder. Det kan både bruges abstrakt om fænomenet, og konkret om et flertydigt symbol: en flertydighed. Flertydighed udnyttes bevidst i litteratur (metaforer og allusioner) og humor (ordspil, bevidste misforståelser og dobbeltbundede bemærkninger).

I lingvistik 
I lingvistikken kan flertydighed kategoriseres i form af homofoni og homografi, hvor to ord hhv lyder og staves ens, homonymi hvor de både staves og udtales ens, og polysemi, hvor de to betydninger er relaterede.

I humor 
Inden for humoren er flertydighed et virkemiddel, hvor man udnytter konflikten eller spændingen mellem de to betydninger til at opnå en humoristisk effekt. I mange tilfælde vil den ene betydning være tabuiseret - fx seksuelt eller på anden måde uacceptabelt at tale om, hvorved der  opbygges en yderligere spænding mellem modtagerens forventning til acceptabel kommunikation og den ene af betydningerne. Afsenderen kan enten lægge vægten over i retning af den tabuiserede betydning, og derefter afsløre at det var den mere uskyldige der menes, eller omvendt lægge vægten på den uskyldige betydning, i forventning om at modtageren selv opfatter den anden.

På Wikipedia 
På wikipedia betegner "flertydighed", at det samme opslagsord kan betegne flere fænomener - enten polyseme eller blot homografe. I disse tilfælde oprettes der ofte en flertydig-side, der beskriver de forskellige betydninger og linker til de artikler hvor de er beskrevet.

Henvisninger 

Humor
Thuleselskabet

Thuleselskabet (Tysk: Thule-Gesellschaft) opstod som "Studiengruppe für germanisches Altertum" (Gruppe for studiet af germansk oldtid) var en tysk okkult og populistisk gruppe i München, bedst kendt som den organisation, der sponsorerede Det tyske arbejderparti, der blev omformet af Adolf Hitler til Det Nationalsocialistiske Tyske Arbejderparti. Hitler var ikke medlem af Thuleselskabet.

Se også 
 Guido von List
 Ariosofi
 Thule (mytologisk ø)

Esoterik
Pseudoarkæologi